Ega ma poleks ka väetist pannud kui see veesilm oleks veidigi vanem, aga päris ära näljutada neid uusi ma ka ei tahtnud. Uurisin siin müügilolevate osmokootsete väetiste koostisi ja valisin kõige magneesiumirikkama, need graanulid segasin mulda. Kiiresti  imenduvat väetist panna ei tohi, osmokooti võtab vesiroos ise siis kui selleks tekib tal vajadus, võimalik, et selles istutussubstraadis on kõik talle vajalik juba olemaski. See firma pakub küll mingeid spetsiaalseid väetisepalle, eks võibolla peab järgmisel kevadel mõtlema nende peale.    Isehakanule- ma ei tea, millise temperatuuriga oli see vahetusvesi, Sa võisid ka suure veetemperatuuri kõikumisega talle paraja shoki tekitada, sest vesiroosi pungad hakkavad arenema umbes +10C juures ja kui sel  perioodil teda häirida, võivad tekkida kasvuhäired, aga muidugi võib tal ka miljon muud põhjust olla. Vee vahetamine ei ole taimedele sugugi hea.